Folketing
2003-12-16

Nu synes jeg, der må være lidt rimelighed i tingene, for der er jo ikke blevet spurgt om det her. Jeg vil selvfølgelig gerne give de svar, Folketinget beder om, og hvis man sender et skriftligt spørgsmål over, så vil vi lave beregninger. Jeg kan ikke stå her fra talerstolen og i hovedet regne ud, hvor mange det vil berøre. Jeg havde da forventet, at man selv fulgte op på de spørgsmål, der kunne melde sig efter førstebehandlingen. Man er meget velkommen til at stille spørgsmål, og vi vil være behjælpelige med at svare så kvalificeret som overhovedet muligt.